દરબારશ્રીએ પોતાના રાજ્યમાં તો ગૌહત્યા તેમજ પશુ-પંખી હિંસા સદંતર બંધ કરાવેલી. એટલું જ નહીં પણ તેઓ ગાયો ચરાવવા જાતે જતા. હાથમાં લાકડીનો ટુકડો પણ રાખતા નહીં, પોતાના રાજ્યમાં કોઇ ગાય કોઇના ખેતરમાં ચરી જાય તો, ખેતરવાળાને તેનું નુકશાન પંચો રૂબરૂ ચૂંકવી આપતા, તેઓ ધર્મપરાયણ પ્રજાવત્સલ રાજવી હોઈ, તેઓની કીર્તિ મથુરા- કાશી સુધી ફેલાયેલી હતી. કાશીક્ષેત્રમાં તેઓએ ગરીબો માટે અન્નક્ષેત્ર ખોલેલું. કાશી વિશ્વનાથમાં રાજભોગ માટે ધન જમા કરાવેલું.